**Súkromná materská škola, Drotárska cesta 48, 811 04 Bratislava**

**PREVÁDZKOVÝ PORIADOK SÚKROMNEJ MATERSKEJ ŠKOLY**

Vypracovala: Orelová Zuzana, riaditeľka školy

Pečiatka MŠ: dňa: 31.08.2013

Schválil: dňa: 31.08.2013

***1. Identifikačné údaje***

Názov zariadenia: Súkromná materská škola

Adresa školy školy: Drotárska cesta 48, 811 04 Bratislava

Kontakt: telefón: +421 917 623 673

e-mail: psotovanatalia@gmail.com

www.skolka.sk

Forma právnej subjektivity: bez právnej subjektivity

Zriaďovateľ: Bc. Natália Psotová, Martinengova 22, 811 02 Bratislava, IČO:40788989

IČO/KÓD Školy: 710212640

Kapacita: Rozhodnutím RÚVZ/41-13008/2004 zo dňa 08.10.2004 bola prevádzka MŠ odsúhlasená na kapacitu 22 detí

Druh zariadenia: materská škola s celodennou výchovnou starostlivosťou

Prevádzkový poriadok Materskej školy, Drotárska cesta 48, 811 04 Bratislava je

vypracovaný v súlade so zákonom č.355/2007 Z. z. o ochrane, podpore a rozvoji verejného zdravia a o zmene a doplnení iných zákonov a zákona č. 245/2008 Z. z. o výchove a vzdelávaní a o zmene a doplnení niektorých zákonov , vyhlášky 527/2007 Z.z. § 10.

**ZÁKLADNÁ CHARAKTERISTIKA**

**TYP ZARIADENIA:**

Súkromná materská škola na Drotárskej ceste 48 je jednotriedna. Poskytuje celodennú výchovnú starostlivosť deťom vo veku od 2 - 6 rokov a deťom s odloženou povinnou školskou dochádzkou. Vo svojom výchovno-vzdelávacom procese aplikuje prvky Montessori pedagogiky. Súkromná materská škola sídli v prenajatých priestoroch Základnej a materskej školy internátnej pre sluchovo postihnutých na 2. poschodí predného bloku budovy. Priestory SMŠ tvorí denná trieda, malá herňa, spálňa, sociálne zariadenia pre deti, malá jedáleň, kumbál pre upratovačku, kumbál na uskladnenie edukačných pomôcok. V priestoroch SMŠ sa nachádza aj kancelária pre riaditeľku a ostatných pracovníkov SMŠ a sociálne zariadenie pre týchto pracovníkov. Deti zo súkromnej materskej školy môžu využívať telocvičnu Základnej školy internátnej a vonkajší areál Zákl. a internátnej školy pre sluchovo postihnutých, ktorý je vybavený detskými ihriskami s pieskoviskom.

Personálne obsadenie školy tvoria:

 3 kvalifikovaní pedagogický zamestnanci

 1 nepedagogický zamestnanec

 1 školský psychológ

 1 školský logopéd

**ORGANIZÁCIA PREVÁDZKY**

Prevádzka SMŠ je od 7.30 do 17.00 hod. v pracovných dňoch. Prevádzka materskej školy je prerušená počas víkendov, štátnych sviatkov, Vianočných prázdnin a v iné dni po prerokovaní s rodičmi.

***2. Organizácia režimu dňa a výchovno- vzdelávacej činnosti***

Usporiadanie denných činnosti, pravidelne sa opakujúcich je súčasťou denného

poriadku. Denný poriadok je dostatočne pružný, reaguje na potreby a záujmy detí v predškolskom zariadení. Poskytuje priestor na pokojný, bezpečný a zmysluplný aktívny pobyt každého dieťaťa v materskej škole. Denný poriadok je vypracovaný v súlade so Štátnym vzdelávacím programom ISCED 0 pre predprimárne vzdelávanie, Školským vzdelávacím programom „Malý enviromentalista“.

Všetky organizačné formy denného poriadku sú po pedagogicko-psychologickej stránke rovnocenné. Majú vplyv na rozvoj osobnosti dieťaťa vo všetkých vzdelávacích oblastiach, preto ich pedagogicky usmerňujú kvalifikovaní učitelia predprimárneho vzdelávania.

Súčasťou denného poriadku sú:

hry a hrové činnosti - spontánne alebo učiteľkou navodzované hry a hrové aktivity

detí. Súčasťou hier a hrových činnosti sú vopred plánované edukačné aktivity.

pohybové a relaxačné cvičenia - obsahujú zdravotné cviky, relaxačné a dychové

cvičenia. Realizujú sa každý deň v určitom čase, s dodržiavaním psychohygienických

zásad.

edukačné aktivity - cieľavedomá, systematická, zmysluplná, konkrétna výchovnovzdelávacia činnosť.

pobyt vonku - obsahuje pohybové aktivity detí, vychádzky, edukačné aktivity.

V záujme zdravého psychosomatického rozvoja dieťaťa sa pobyt vonku sa

v materskej škole realizuje denne. Výnimkou sú dni, kedy sú nepriaznivé klimatické

podmienky - silný nárazový vietor /víchrica/, silný mráz /teploty pod -10/, prudký dážď. alebo pri nadmernom znečistení ovzdušia.

odpočinok - realizuje sa v závislosti od potrieb dieťaťa.

činnosti zabezpečujúce životosprávu (osobná hygiena, stravovanie, stolovanie)

realizujú sa v stanovenom čase. Čas podávania stravy je zohľadnený podmienkami v školskej jedálni, ktorá patrí Základnej a materskej škole interntátnej pre deti so sluchovým postihnutím.

**Denný poriadok**

7.30 – 9.30 Príchod detí do MŠ, privítanie, didaktické aktivity s montessori pomôckami, hry a činnosti podľa voľby detí , pohybové a zdravotné cviky, skupinové, individuálne, spoločné hry

Osobná hygiena

9.30 – 9.45 Desiata

09.45 – 12.15 Elipsa, didaktické aktivity, edukačné activity, pobyt vonku, vychádzka so získaním poznatkov o okolí, prírode, deprave, hry na ŠD /pohybové so spevom, využitie záhradného náradia a náčinia, pieskoviska, preliezok, hry s hračkami a voľné hry

Osobná hygiena

12.15 – 12.45 Obed

12.45 – 15.15 Osobná hygiena, čistenie zubov, príprava na odpočinok, odpočinok, individuálna práca s predškolákmi, prebúdzanie, obliekanie

15.15 – 15.30 Olovrant

15.30 – 17.00 Individuálna práca s predškolákmi, záujmové krúžky, pobyt vonku, hry a hrové činnosti, rozlúčenie sa s deťmi, odchod detí domov

Ranné preberanie detí zabezpečuje určený pedagogický zamestnanec v triede zariadenia za prítomnosti rodiča alebo osoby, ktorá dieťa do zariadenia priviedla. Prijíma len deti, u ktorých po vykonaní ranného filtra nezistila známky akútneho ochorenia. Ak sa pri rannom filtri zistia príznaky ochorenia, dieťa môže prijať len na základe odporučenia od ošetrujúceho lekára.

**Preberanie detí**

Dieťa od zákonného zástupcu osobne preberá učiteľka, ktorá zaň zodpovedá od jeho

prevzatia až po odovzdanie zákonnému zástupcovi. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov, alebo inú pedagogickým zamestnancom známu osobu, ktorá po prevzatí za dieťa zodpovedá. Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy.

Všetky osoby, ktoré zákonný zástupca splnomocní pri preberaní dieťaťa

z materskej školy musia byť uvedené v splnomocnení, ktoré platí vždy v

príslušnom školskom roku.

**Ranný filter**

Ranný filter sa vedie písomnou formou. Do materskej školy sa prijímajú iba zdravé detí. V prípade ochorenia alebo podozrenia na ochorenie je zákonný zástupca okamžite telefonicky kontaktovaný. Materská škola má izolačnú miestnosť, aby nedošlo k ochoreniu alebo prenosu ochorenia ďalších detí.

V prípade, že má dieťa infekčnú chorobu, alebo parazity /vši, hlísty a pod./ je potrebné, aby rodič ihneď informoval učiteľky, alebo riaditeľku. Ak je neprítomnosť dlhšia ako 30 po sebe nasledujúcich dní, rodič predloží riaditeľke písomné vyhlásenie o bezinfekčnosti dieťaťa.

V prípade infekčnej choroby, alebo choroby trvajúcej dlhšie ako 2 týždne, prinesie rodič potvrdenie od lekára, že je dieťa doliečené a môže byť zaradené do kolektívu.

Po prijatí dieťaťa do zariadenia je mu umožnené podľa individuálnej potreby dospávať alebo sa hrať podľa individuálnej potreby a v súlade s denným poriadkom. Počas popoludňajšieho oddychu v spálni dbá pedagogický zamestnanec na

správne rozloženie ležadiel, na čistotu posteľnej bielizne a osobnej bielizne detí. Zabezpečí pravidelné vetranie spálne v čase od 10.30 do 11.00 hod. vetraním cez veľké okná, počas spánku detí privetrávaním a nepriamo cez dennú miestnosť v zimných mesiacoch, v letných mesiacoch sa spí pri otvorených oknách.

Deti sú vedené k dodržiavaniu zásad osobnej čistoty individuálne, podľa potreby. Pravidelne sa osobná hygiena uskutočňuje pred jedlom, po pobyte vonku a po popoludňajšom odpočinku. Po jedle sú deti vedené pod odborným dohľadom pedagogického zamestnanca k správnemu umývaniu zubov a ostatných návykov stomatohygieny. Sú vedené aj k pravidelnému spôsobu otužovania vodou a vzduchom podľa postupu otužovania.

V rámci denného poriadku je vyčlenený dostatočný čas na pobyt detí vonku. Za jeho dodržanie je zodpovedný pedagogický zamestnanec, ktorý je na pracovisku, tento zodpovedá aj za bezpečnosť detí. Okrem pobytu vonku sa využívajú aj telovýchovné aktivity medzi jednotlivými činnosťami a každý deň sú realizované ranné cvičenia vo vyvetranej herni, ktoré napomáhajú deťom utvárať návyk na pravidelné cvičenie a radosť z pohybu. Po cvičení sa vykonáva osobná hygiena.

***3. Opatrenia pri prejavoch akútneho ochorenia dieťaťa počas pobytu v zariadení***

Ak sa u dieťaťa počas dňa prejavia príznaky akútneho ochorenia, je povinnosťou

pedagogického zamestnanca umiestniť dieťa v izolačnej miestnosti, zabezpečiť nad ním dohľad a bez meškania informovať zákonného zástupcu.

***4. Stravovanie detí***

Deťom sa jedlo podáva podľa príslušného denného poriadku. V školskej jedálni patriacej Základnej a materskej škole internátnej pre deti so sluchovým postihnutím sa podáva desiata, obed a olovrant. Jedlo je deťom podávané zamestnancami školskej jedálne.

Za kvalitu a predpísané množstvo stravy, pitný režim, hygienu a kultúru stolovania zodpovedá vedúca školskej jedálne.

Za organizáciu a výchovný proces pri jedle zodpovedá učiteľka. Vedie deti

k osvojeniu si základných návykov kultúrneho stravovania, uplatňuje individuálny

prístup k deťom. Počas jedla nenásilne usmerňuje deti, podľa želania rodičov

prikrmuje. Nenúti ich jesť.

Podľa vyspelosti detí sa učiteľka rozhoduje k podaniu kompletného príboru.

Deťom je v priebehu celého dňa umožnený voľný príjem tekutín formou balenej vody a jednorázových pohárikov okrem podávania tekutín v ŠJ.

Vedúca školskej jedálne písomne, formou jedálneho lístka informuje zákonných zástupcov a zamestnancov školy o stravnom lístku na príslušný týždeň dopredu.

**Organizácia v umyvárni**

Deti majú k dispozícii umyváreň a WC. Každé dieťa má vlastný uterák a hrebeň na vešiaku so svojím menom.

Za pravidelnú výmenu uterákov a hrebeňov zodpovedajú rodičia - uteráky spravidla vymieňajú 1x za týždeň, pokiaľ nie je potrebná častejšia výmena znečisteného uteráku.

V umyvárni sa deti zdržiavajú skupinovo pod dohľadom učiteľky, ktorá ich učí základným hygienickým návykom a sebaobsluhe, samostatne v prípade vlastnej potreby po upozornení učiteľky dieťaťom.

Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedajú učiteľky.

Učiteľka deti učí základným hygienickým návykom a sebaobsluhe a pomáha mladším deťom.

**Organizácia v spálni**

Na skladovanie posteľnej bielizne dohliada pedagogický personál MŠ. Po poobednom odpočinku je zabezpečené dôkladné prevetranie posteľnej bielizne a následné uloženie a prekrytie ochrannou prikrývkou. Postieľky sú označené symbolom a menom dieťaťa, aby sa predišlo zámene.

Skladovanie čistých plienok je zabezpečené v samostatnej skrini v spálni v označených vrecúškach.

***5. Čistota a údržba priestorov materskej školy***

Pomôcky na upratovanie sú uložené v sklade čistiacich potrieb mimo dosahu detí. Za ich uloženie zodpovedá upratovačka. Po ich použití sa uložia mimo priestorov pre deti.

**Čistota materskej školy**

Povinnosťou upratovačky je udržiavať pridelené upratovacie priestory v náležitej

čistote a poriadku.

**Frekvencia upratovania**

Pri bežnom dennom upratovaní sa realizujú tieto činnosti:

- vetranie miestností, utieranie prachu na poličkách, parapetných doskách

- zametanie všetkých priestorov, utieranie podláh a chodieb, šatní na vlhko

- vysávanie kobercov v spálni a malej herni a podľa potreby aj v iných priestoroch

- utieranie dlažby vo WC, umyvárni, čistenie umývadiel, WC mís

- umývanie schodíšť s pridaním dezinfekčného prostriedku

- vynášanie odpadkov a odpadkových košov a ich následná dezinfekcia

Pri týždennom upratovaní sa realizujú tieto činnosti:

- umývanie obkladov, ometanie stien vo všetkých priestoroch, aj vo vstupných častiach budovy

- dezinfekcia všetkých WC a všetkých priestorov dezinfekčnými prostriedkami

- ošetrovanie a leštenie nábytku

- starostlivosť o kvety

- čistenie a umývanie hračiek

Uterák a pyžamo , hrebeň a potreby k stomatohygiene dieťaťu vymieňa zákonný zástupca.

Pri mesačnom upratovaní sa realizujú tieto činnosti:

* dôkladné čistenie a tepovanie kobercov
* výmenu posteľnej bielizne zabezpečuje zákonný zástupca dieťaťa

Pri veľkom upratovaní sa realizujú tieto činnosti:

- čistenie svietidiel, okien, okenných rámov, skriniek na šaty, tepovanie kobercov, dezinfekcia všetkých priestorov,

- čistenie kabinetov a ostatných priestorov

Za realizáciu týchto činnosti zodpovedá upratovačka v spolupráci s pedagogickým personálom. Pri práci v prípade potreby používajú ochranné pomôcky. Po ukončení upratovania pravidelne kontrolujú uzatvorenie okien a uzavreté vodovodné kohútiky. V práci sa riadia pokynmi riaditeľky školy.

***6.Starostlivosť o vonkajšie priestory***

O zabezpečenie čistoty exteriérov a o estetický vzhľad školského areálu sa starajú všetci zamestnanci. Školský dvor a školská záhrada sú využívané na každodenný pobyt vonku.

Kapacitne areál vyhovuje počtu detí. Deti využívajú pieskoviská, šmykľavky, preliezky,hojdačky, detský domček, bežeckú dráhu a pieskové doskočisko.

O čistotu a údržbu areálu, kosenie, čistenie prístupových a obvodových chodníkov sa

pravidelne starajú zamestnanci Základnej a materskej školy internátnej pre deti so sluchovým postihnutím. Areál je oplotený. Po ukončení prevádzky zodpovedná osoba zatvára všetky brány, vchody.

Do celého areálu ZŠ a MŠ je zákaz vodenia psov a iných domácich zvierat s výnimkou terapeutických zvierat, ktoré majú na túto činnosť povolenie.

Udržiavanie pieskovísk:

V kompetencii Základnej a MŠ internátnej pre deti so sluch.postihnutím.

Pieskoviská sú kryté pre prípad znečistenia voľne sa pohybujúcimi zvieratami.

***7. Pokyny pre zamestnancov***

- každý zamestnanec má osvedčenie o zdravotnej a odbornej spôsobilosti na výkon

jednotlivých činnosti

- dochádzka zamestnancov sa eviduje písomne v Knihe príchodov a odchodov

- zamestnanec, ktorý opúšťa pracovisko počas pracovnej doby musí mať priepustku

- v materskej škole sa vedie evidencia drobných úrazov detí a zamestnancov školy

- drobné poranenia zamestnanci ošetrujú sebe a deťom sami, výskyt poranenia je

písomne evidovaný

- vybavenie lekárničky je v súlade s platnou legislatívou

- na pracovisko nesmie vstupovať zamestnanec po konzumácii alkoholických nápojov

- v priestoroch materskej školy je fajčenie zakázané

- zamestnanci sú povinní hlásiť akékoľvek odchýlky od obvyklého vzhľadu

jednotlivých priestorov.

POVINNOSTI ZAMESTNANCOV

pred nástupom do zamestnania absolvovať vstupnú lekársku prehliadku

dodržiavať právne predpisy na zaistenie bezpečnosti a ochrany zdravia pri práci

a požiarnej ochrany

pracovať svedomite a riadne podľa svojich síl, znalosti a schopnosti. Plniť pokyny

nadriadených vydané v súlade s právnymi predpismi a dodržiavať zásady spolupráce s ostatnými pracovníkmi

používať určeným spôsobom pridelené osobné a ochranné pracovné prostriedky

a starať sa o ne

zúčastňovať sa na školení a výcviku zabezpečovanom zamestnávateľom v záujme

bezpečnosti a ochrany zdravia pri práci a podrobiť sa skúškam a lekárskym prehliadkam ustanoveným osobitným predpisom

viesť deti k dodržiavaniu bezpečnostných, hygienických, dopravných a ostatných

predpisov, dodržiavať metodické postupy pre dané činnosti ako aj príslušné pokyny

vydané MŠ SR a riaditeľom školy

v budove MŠ je bez sprievodu zamestnanca školy zakázaný akýkoľvek pohyb

cudzej osoby

po ukončení prevádzky materskej školy sa táto uzamyká podľa harmonogramu

zamestnanci sú povinní podľa pokynov zamestnávateľa vykonávať osobne práce

podľa pracovnej zmluvy v určenom pracovnom čase a dodržiavať pracovnú disciplínu

zamestnanci sú povinní na pracovisku udržiavať poriadok a chrániť majetok

zamestnávateľa.

plniť príkazy priameho nadriadeného

využívať fond pracovnej doby na plnenie pracovných úloh

dodržiavať pracovný čas

bezdôvodne neopúšťať pracovisko

na základe zákona NR SR č. 337/2004 Z. z. o ochrane nefajčiarov dodržiavať § 7

ods.1 písm. c/ zákaz fajčenia v materskej škole a jej objektoch

na základe zákona NR SR č. 330 330/1996 Z. /z. a novely zákona č. 124/ 2006 Z. z.

o bezpečnosti a ochrane zdravia pri práci v znení neskorších predpisov, o zákaze

používania alkoholických nápojov a zneužívania omamných a psychotropných látok

dodržiavať zákaz používať alkoholické nápoje na pracovisku a v pracovnom čase aj

mimo pracoviska a zároveň nenastupovať pod ich vplyvom do práce.

ochraňovať vlastníctvo štátu, riadne hospodáriť a nakladať s majetkom školy

a chrániť ho pred zničením, poškodením, stratou alebo zneužitím.

**ZABEZPEČENIE SANITÁCIE**

Sanitácia sa v materskej škole vykonáva:

Mechanickými prostriedkami : kefy, metly, portviše, handry, vedrá, hubky, vysávače,

tepovače a iné.

Mechanickými prostriedkami sa vykonáva sanitácia denne.

Chemickými prostriedkami: čistiace a detergenčné prostriedky – pur, jar, fixinela – prášok, fixinela tekutá, pronto, a pod. - denne

dezinfekčné prostriedky: savo, chlóramín, fixinela, kyselina chlorovodíková – podľa potreby, v čase vedľajších prázdnin, spravidla po odchode detí z MŠ

Sanitácia - je činnosť, ktorou sa vykonávajú a zabezpečujú bezchybné hygienické

podmienky prostredia a zahrňujú činnosť – dekontaminácie, dezinfekcie, deratizácie,

dezinsekcie. Tieto činnosti sa vykonávajú spravidla v čase prázdnin tak, aby nedošlo k poškodeniu zdravia detí a zamestnancov. Sanitáciu v materskej škole vykonáva upratovačka.

**PREVÁDZKA ZARIADENIA PRE DETI A MLÁDEŽ**

Zásobovanie pitnou vodou v materskej škole zodpovedná príslušným normám, je pod

stálym tlakom, s dostatočnou ochranou pred kontamináciou. Kúrenie je zabezpečené kotolňou, ktorá patrí Základnej a MŠ internátnej pre deti so sluch. postihnutím.

Odkanalizovanie je verejnou kanalizáciou. Komunálny odpad je v príslušných

kontajneroch. Okrem toho sa v materskej škole separuje iný odpad – papier, PVC,

sklo, ktorý sa hádže do kontajnerov určených pre separovaný odpad.

MŠ spĺňa všetky požiadavky vyhlášky č. 527/2007 § 6

***8. Starostlivosť o zdravie, hygienu a bezpečnosť detí a zamestnancov***

Za vytvorenie bezpečných a hygienických podmienok na predprimárne vzdelávanie

zodpovedá zriaďovateľ materskej školy. Za bezpečnosť a ochranu zdravia dieťaťa zodpovedajú pedagogickí zamestnanci materskej školy od prevzatia až po jeho odovzdanie zákonnému zástupcovi alebo splnomocnenej osobe. V starostlivosti o zdravie, hygienu a bezpečnosť detí sa zamestnanci materskej školy riadia všeobecne záväznými právnymi predpismi podľa vyhlášky 527/2007, §7 vyhlášky Ministerstva školstva a vedy SR č. 306/2008 o materskej škole, Zákonníkom práce, zákonom Národnej rady SR č. 124/2006 Z. z. o bezpečnosti a ochrany zdravia pri práci, § 422 Občianskeho zákonníka, zákonom Národnej rady SR č. 576/2004 Z. z. o zdravotnej starostlivosti, Zákonom NR 126/2006 Z. z o verejnom zdravotníctve, pracovným poriadkom a

internými pokynmi riaditeľky materskej školy.

**Škola pri výchove a vzdelávaní a pri činnostiach priamo súvisiacich s výchovou**

**a vzdelávaním prihliada :**

 na základné fyziologické potreby detí,

 na vytváranie podmienok na zdravý vývin detí a na predchádzanie sociálno -

patologickým javom,

 na poskytovanie nevyhnutných informácií na zaistenie bezpečnosti a ochrany

zdravia detí,

 vedie evidenciu registrovaných školských úrazov detí a zamestnancov, ku ktorým

došlo počas výchovno - vzdelávacej činnosti alebo pri činnostiach organizovaných

materskou školou.

 pri vzniku školského úrazu škola vyhotoví záznam o školskom úraze.

**Starostlivosť o zdravie, hygienu a bezpečnosť detí a zamestnancov v materskej**

**škole:**

Zabezpečiť všestrannú starostlivosť o deti počas dňa, nenechať ich na chvíľu samé ani počas spánku.

- Vyhýbať sa vychádzkam do neznámeho terénu. Na vychádzke nemôže mať

pedagogický zamestnanec viac ako 21 detí od štyroch do piatich rokov alebo 22 detí starších ako 5 rokov. Pri vyššom počte detí alebo pri činnostiach , ktoré si vyžadujú

zvýšený dozor, riaditeľ zabezpečí ďalšieho zamestnanca školy, ktorý pod vedením

učiteľa dbá na bezpečnosť detí.

- S triedou s deťmi mladšími ako tri roky, s deťmi vo veku od troch do štyroch rokov

a s deťmi so zdravotným znevýhodnením sa uskutočňuje vychádzka za prítomnosti

dvoch zamestnancov.

- Pedagogický zamestnanec môže odmietnuť prevzatie dieťaťa, ak zistí, že jeho

zdravotný stav nie je vhodný na prijatie do materskej školy. Ak dieťa v materskej

škole počas dňa ochorie, pedagogický zamestnanec zabezpečí jeho izoláciu od

ostatných detí, dozor ním poverenou osobou z radov zamestnancov školy a informuje

zákonného zástupcu dieťaťa.

- Dôsledne dbať, aby deti neprišli do styku s predmetmi, s ktorými by sa mohli poraniť, resp. si poškodiť zdravie /ostré predmety, čistiace prostriedky a pod/.

- Výlet, alebo exkurzia sa organizuje na základe plánu práce školy, najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Organizačnú prípravu zabezpečí poverený pedagogický zamestnanec o priebehu aktivít a poučení zúčastnených osôb a deti vyhotoví písomný záznam, ktorý potvrdia všetky dospelé zúčastnené osoby svojim podpisom.

Na výlety a exkurzie s deťmi predškolského veku možno použiť aj verejnú dopravu.

Za dodržiavanie hygienických predpisov v priestoroch materskej školy a ochrany zdravia detí zodpovedajú aj prevádzkoví zamestnanci a to v rozsahu im určenej pracovnej náplne.

- zabezpečiť požadovanú hygienu a poriadok na škole podľa kritérií

- dodržiavať zásady a pokyny pracovníkov hygienického dozoru

- zamykať priestory, kde sú uložené čistiace prostriedky, taktiež odkladať ich z

dosahu detí

- odomykať a zamykať vstupné dvere do budovy podľa režimu dňa

Za dodržiavanie hygienických predpisov v priestoroch materskej školy a ochranu zdravia detí zodpovedajú aj prevádzkoví zamestnanci a to v rozsahu im určenej pracovnej náplne.

**Postup v prípade výskytu prenosného parazitárneho ochorenia / napr. výskytu vší /u detí v materskej škole škole:**

Riaditeľka školy zabezpečí, aby zodpovedné osoby denne pri prijímaní dieťaťa do materskej školy zisťovali zdravotný stav dieťaťa. Triedne učiteľky sú zodpovedné za vedenie písomnej evidencie /ranný filter/.

Pri akomkoľvek podozrení učiteľky na možný výskyt vší u detí /nápadné škrabanie sa vo vlasoch, nekľud, nesústredenosť/, oznámi túto skutočnosť vedeniu materskej školy a rodičovi /zákonnému zástupcovi/.

V prípade zistenia vší /prípadne hníd/ u dieťaťa, učiteľ oznámi túto skutočnosť vedeniu materskej školy a rodičovi, dočasne izoluje dieťa od ostatných detí tak, aby bol nad ním zabezpečený dohľad do príchodu rodiča /zákonného zástupcu/.

Vedenie materskej školy zabezpečí informovanie všetkých rodičov o výskyte vší v zariadení /prostredníctvom rodičovských združení, nástenkou, e-mailom a pod./.

V čase výskytu vší budú učiteľky monitorovať situáciu s výskytom vší v

triede, o čom budú pravidelne informovať vedenie materskej školy.

V prípade výskytu vší vedenie materskej školy zabezpečí sprísnenie hygienicko-epidemiologického režimu v materskej škole.

Matrace, žinenky budú postriekané Biolitom na lezúci hmyz, dôkladne vyvetrané, vystavené účinkom slnečného žiarenia a minimálne 3-4 dni nebudú používané.

Vedenie materskej školy upozorní rodičov /zákonných zástupcov/ na povinnosti:

Okamžité a dôsledné ošetrenie vlasov účinným dezinsekčným prostriedkom, a to v rovnakom čase u všetkých členov – to znamená, u dieťaťa postihnutého ochorením, ale aj u zdravých členov jeho rodiny, u všetkých detí danej triedy prípadne celej materskej školy /vrátane zdravých detí/ a všetkých členov ich rodín.

V čase výskytu vší v materskej škole je potrebné, aby rodičia denne sledovali vlasy u svojho dieťaťa /najmä za ušami a na zátylku/ a v prípade zistenia nálezu vší alebo hníd túto skutočnosť bezodkladne oznámili vedeniu materskej školy a vykonali odvšivavenie dieťaťa dezinsekčnými prípravkami dostupnými na trhu – podľa návodu výrobcu a mechanické odstránenie hníd /hrebeňom – všiváčik, alebo nechtami/.

Použitie dezinsekčného prostriedku opakovať /po 10-14 dňoch/ - k zaisteniu spoľahlivého účinku /likvidácii lariev vyliahnutých z hníd, ktoré prežili prvotné ošetrenie vlasov/.

Osobnú a posteľnú bielizeň vyvariť, resp. vyprať pri vysokej teplote variť, teplote, vysušiť a vyžehliť.

Čiapky, šatky, šály a iný odev, ktorý nie je možné vyvariť je potrebné vyprať minimálne v 2 cykloch pri odporúčaných teplotách, dôkladne vysušiť, vystaviť slnečnému žiareniu, prípadne postriekať prípravkom na lezúci hmyz.

Predmety prichádzajúce do priameho styku s vlasmi /hrebene, kefy/ ošetriť prípravkom na lezúci hmyz, prípadne namočiť do roztoku s obsahom chlóru /Savo, Chloramín, Persteril/.

Zásadne nepožičiavať predmety osobnej hygieny /hrebene, kefy/. To isté platí aj v prípade čiapok, šatiek, prípadne iných pokrývok hlavy.

V predchádzaní ochoreniu je bezpodmienečne nutné dodržiavať vysokú úroveň osobnej hygieny.

Rodičia budú upozornení na skutočnosť, že zavšivenie nezanecháva imunitu /odolnosť/, preto sa dieťa pri opätovnom kontakte so zavšivenou osobou môže znovu nakaziť!

Opätovný nástup dieťaťa, vylúčeného z materskej školy z dôvodu zavšivenia bude možný len po jeho úplnom vyliečení.

**Postup v prípade výskytu akútneho ochorenia dieťaťa počas jeho pobytu v materskej škole.**

Dieťa bude dočasne izolované od ostatných detí tak, aby bol nad ním zabezpečený dohľad do príchodu rodiča /zákonného zástupcu/

Bez meškania bude informovaný rodič / zákonný zástupca/ dieťaťa.

***9. Plán opatrení pre prípad mimoriadnych udalostí a havárií, vrátane telefónnych čísiel tiesňových volaní a zoznamu najdôležitejších inštitúcií***

- V prípade nebezpečenstva musia zamestnanci i deti rýchlo, a čo najbezpečnejšie opustiťpriestory budovy. Únikové cesty a núdzové východy vedú čo najkratšou cestou na voľné priestranstvo alebo do bezpečného priestoru. Určené únikové cesty a núdzové východy sú označené značkami, trvanlivé a zreteľne čitateľné. Pri únikových značkách je umiestnený únikový plán.

- V materskej škole je spracovaná kompletná dokumentácia protipožiarnej ochrany.

Zamestnanci školy sú pravidelne školení. V jednotlivých pavilónoch sú označené požiarnoevakuačné plány, únikové cesty a je stanovená protipožiarna hliadka. Škola má zabezpečený dostatok hasiacich prístrojov v zmysle platnej legislatívy. Hasiace prístroje sú na určených miestach. Zamestnanci školy sú zodpovední za dodržiavanie predpisov PO.

**OPATRENIA PRI MIMORIADNYCH PREJAVOCH**

V súlade s opatreniami prijatými Úradom verejného zdravotníctva a v súvislosti s výskytom pandemickej chrípky materská škola bude monitorovať situáciu v materskej škole, dochádzku detí. Všetky zistenia bude hlásiť na príslušný RÚVZ a spolupracovať s ním.

**OCHRANA SPOLOČNÉHO MAJETKU**

Vchod do budovy a areálu školy zatvára a otvára školníčka, školník Základnej a materskej školy internátnej pre sluchovo postihnutých.

Kľúče vlastnia všetky učiteľky Súkromnej materskej školy po dohovore s riadiacimi orgánmi Základnej a materskej školy internátnej pre sluchovo postihnutých.

Zamestanci zodpovedajú za majetok školy v rozsahu uvedenom v hmotnej zodpovednosti.

Osobné veci si zamestnanci ukladajú na určené uzamykateľné miesto.

Pred skončením prevádzky učiteľka skontroluje uzatvorenie okien, vypnutie osvetlenia, triedu zanecháva v poriadku.

Pri vstupovaní osôb do priestorov materskej školy sú tieto osoby povinné nosiť návleky, prípadne prezúvky pre zabezpečenie čistoty MŠ.

Zamestnanci MŠ sú povinní nosiť v priestoroch MŠ vhodné prezúvky.

**Pokyny pre návštevníkov MŠ**

Rodičia detí navštevujúcich MŠ a iné návštevy sú povinní použiť návleky, ktoré sú umiestnené pri vstupe do MŠ.

O ich výmenu a čistotu sa stará upratovačka.

Po dohode so zriaďovateľom MŠ a pedagog. personálom je vstup rodičov do priestorov MŠ možný na základe dohody tak, aby sa nenarušila činnosť a prevádzka MŠ.

**Protipožiarna ochrana**

V materskej škole je spracovaná kompletná dokumentácia protipožiarnej ochrany.

V jednotlivých pavilónoch sú označené požiarno-evakuačné plány, únikové cesty a je stanovená protipožiarna hliadka. Škola má zabezpečený dostatok hasiacich prístrojov v zmysle platnej legislatívy. Hasiace prístroje sú na určených miestach.

Telefónne čísla tiesňových volaní:

Rýchla lekárska pomoc - 112

LSPP - 054/742 2244

Požiarna a záchranná služba - 150

Záchranná zdravotnícka služba - 155 /16 155/

Policajný útvar - 158

***10. Uplatňovanie zákona NR SR č. 377/2004 Z.z. o ochrane nefajčiarov***

***a o zmene a doplnení niektorých zákonov, znenie podľa úpravy č. 465/2005***

***Z.z. v znení neskorších predpisov***

V materskej škole sa rešpektuje zákaz fajčenia. Na vstupe do budovy je umiestnený na dobre viditeľnom mieste symbol zákazu fajčenia. Zamestnávateľ kontroluje zamestnancov.

ZÁVER :

Prevádzkový poriadok Súkromnej materskej školy, Drotárska cesta 48, 811 04

Bratislava je vypracovaný na podmienky tunajšieho zariadenia.

S obsahom Prevádzkového poriadku boli oboznámení všetci zamestnanci školy na

pracovnej porade.

Prevádzkový poriadok je zverejnený na prístupnom mieste pre zamestnancov školy a zákonných zástupcov.

V Bratislave, 31.8.2013